**ΒΗΜΑΤΑ ΔΙΑΔΙΚΑΣΙΑΣ ΑΞΙΟΛΟΓΗΣΗΣ ΠΕΔΙΟΥ Β**

1. Οι κατά περίπτωση αξιολογητές/τριες μέχρι τις 2/4/2024 **ορίζουν** ημερομηνία κατά την οποία πρέπει οι αξιολογούμενοι/ες να έχουν καταχωρίσει στην ειδική ψηφιακή εφαρμογή όσα αναφέρονται στα άρθρα 9 και 10 της υπό στοιχεία 9950/ΓΔ5/27.1.2023 (Β΄ 388) Κοινής Υπουργικής Απόφασης Απόφασης, **ενημερώνοντας** με κάθε πρόσφορο τρόπο επί αποδείξει τους/τις αξιολογούμενους/ες για την ημερομηνία αυτή (βλπ σχετικό έντυπο ενημέρωσης).
2. Καταγράφουν στην πλατφόρμα την ημερομηνία που έχουν ορίσει κατά την οποία οφείλουν οι αξιολογούμενοι να έχουν καταχωρίσει τα σχετικά στοιχεία στον ηλεκτρονικό φάκελο. Η ημερομηνία συμπληρώνεται στο πεδίο *«Καταληκτική ημερομηνία καταχώρισης στοιχείων ηλεκτρονικού φακέλου»*. Στην περίπτωση που η αποτίμηση του πεδίου Β γίνεται από δύο (2) αξιολογητές, ο/η αξιολογητής/τρια που συμπληρώνει την ημερομηνία στην ειδική ψηφιακή εφαρμογή – πλατφόρμα, κατά τα ανωτέρω, είναι ο/η Διευθυντής/ρια ή Προϊστάμενος/η της σχολικής μονάδας.
3. **Προαιρετικά**, δύναται να προγραμματιστεί συνάντηση μεταξύ αξιολογούμενου – αξιολογητή/των, προκειμένου να συζητήσουν σχετικά με την υπηρεσιακή συνέπεια και επάρκεια του αξιολογούμενου.
4. Συντάσσεται από τον 1ο αξιολογητή η τελική έκθεση αξιολόγησης η οποία λαμβάνει υπόψη της τα εξής:

α) για τους εκπαιδευτικούς και τα μέλη ΕΕΠ-ΕΒΠ των σχολικών μονάδων (άρθ. 73 παρ. 7 και άρθ. 75 παρ. 7 του ν. 4823/2021): α) τα τεκμήρια που έχουν συγκεντρώσει οι αξιολογητές από τη συνεργασία και την αλληλεπίδρασή τους στο πλαίσιο της καθημερινής πρακτικής του αξιολογούμενου στη σχολική μονάδα και β) την έκθεση αυτοαξιολόγησης και τα στοιχεία ή τεκμήρια στα οποία ο αξιολογούμενος αναφέρεται ή παραπέμπει, συνεκτιμωμένων των τεκμηρίων που έχει συγκεντρώσει ο αξιολογούμενος στον ηλεκτρονικό φάκελό του σύμφωνα με τις παρ. 1 και 3 του άρθρου 72.

β) για τους εκπαιδευτικούς και τα μέλη ΕΕΠ των ΚΕΔΑΣΥ-ΣΔΕΥ (άρθ. 76 παρ. 7 του ν. 4823/2021): α) τα τεκμήρια που έχει συγκεντρώσει ο αξιολογητής από τη συνεργασία και την αλληλεπίδρασή του με τον αξιολογούμενο στο πλαίσιο της καθημερινής εκτέλεσης του έργου του αξιολογούμενου στο Κέντρο Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.) ή ως μέλος της Επιτροπής Διεπιστημονικής Υποστήριξης (Ε.Δ.Υ.) στη σχολική μονάδα και β) την έκθεση αυτοαξιολόγησης και τα στοιχεία ή τεκμήρια στα οποία ο αξιολογούμενος αναφέρεται ή παραπέμπει, συνεκτιμωμένων των τεκμηρίων που έχει συγκεντρώσει ο αξιολογούμενος στον ηλεκτρονικό φάκελό του, σύμφωνα με τις παρ. 1 και 3 του άρθρου 72.

Σημ.: Όταν η αποτίμηση του πεδίου Β γίνεται από δύο (2) αξιολογητές με έναν χαρακτηρισμό που περιέχεται σε κοινή αξιολογική έκθεση, τόσο η αποτίμηση όσο και η αξιολογική έκθεση συμπληρώνεται από έναν αξιολογητή μετά από σύμφωνη γνώμη και του δεύτερου αξιολογητή, σύμφωνα με το άρθ. 7, παρ. 2, προτελευταίο εδάφιο της 12980/Ε3/3.2.2023 (Β΄ 602) ΚΥΑ. Ο/Η αξιολογητής/τρια που συμπληρώνει την ειδική ψηφιακή εφαρμογή – πλατφόρμα, κατά τα ανωτέρω, είναι ο/η Διευθυντής/ρια ή Προϊστάμενος/η της σχολικής μονάδας. Ο Δ/ντής ενημερώνει με κάθε πρόσφορα μέσο τον Σύμβουλο Εκπαίδευσης γι ατην ανάρτηση της αξιολογικής έκθεσης). Κατόπιν, ο/η Σύμβουλος Εκπ/σης (ως έτερος αξιολογητής/τρια) επιβεβαιώνει στην ειδική ψηφιακή εφαρμογή – πλατφόρμα την αποτίμηση (τον χαρακτηρισμό) της αξιολόγησης και την κοινή αξιολογική έκθεση (πατώντας *Υποβολή*).

1. Μετά την υποβολή της τελικής έκθεσης του/της αξιολογητή/τριας ή των αξιολογητών, δίνεται η δυνατότητα ένστασης από τον/την αξιολογούμενο/η. Επαναλαμβάνονται τα ίδια στοιχεία για την σύνδεση (επιλογή τρόπου εισαγωγής κωδικών, αυθεντικοποίηση χρήστη, επισκόπηση των στοιχείων). Ο/Η αξιολογούμενος/η επιλέγει εν συνεχεία πεδίο αξιολόγησης, στην τελική έκθεση του οποίου επιθυμεί να υποβάλει ένσταση. Στη συνέχεια ακολουθεί η αιτιολόγηση της ένστασης. Δίνεται δυνατότητα προεπισκόπησης πριν την οριστική υποβολή (η οποία πραγματοποιείται με το πάτημα του κουμπιού «Υποβολή»). Παράλληλα, δίνεται η δυνατότητα αποθήκευσης του εγγράφου. Μετά την υποβολή της ένστασης, ο/η αξιολογούμενος/η λαμβάνει απάντηση (θετική ή απορριπτική) σχετικά με την ένσταση που υπέβαλε, μέσω της θυρίδας του/της.

**Σημειώνεται ότι υφίσταται η δυνατότητα προσωρινής αποθήκευσης πριν από την οριστική υποβολή.**

1. Αντίγραφο του εγγράφου ενημέρωσης για την καταληκτική ημερομηνία καταχώρησης στην ειδική ψηφιακή εφαρμογή όσων αναφέρονται στα άρθρα 9 και 10 της υπό στοιχεία 9950/ΓΔ5/27.1.2023 (Β΄ 388) ΚΥΑ σφραγισμένο και υπογεγραμμένο από τον 1ο αξιολογητή και τον αξιολογούμενο καθώς και η τελική έκθεση σφραγισμένη και υπογεγραμμένη από τον 1ο αξιολογητή υποβάλλεται στην Δ/νση ώστε να ενταχθεί η έκθεση στο ΠΜ του εκπαιδευτικού και να δημιουργηθεί ο αντίστοιχος ΦΑΚΕΛΟΣ ΑΤΟΜΙΚΗΣ ΑΞΙΟΛΟΓΗΣΗΣ του εκπαιδευτικού και στο αρχείο της Δ/νσης.